Nicolae Dică știe cum poate FCSB să pună mâna pe titlu: "Vor fi campioni dacă vor reuşi asta!"
FCSB are parte de o luptă strânsă la titlu cu rivalele Rapid și CFR Cluj. Nicolae Dică a vorbit despre șansele fostei sale echipe la marele trofeu.
Tehnicianul român conisderă că umilința suferită cu Rapid (0-4) a fost un simplu accident. De asemenea, Dică a precizat cum poate FCSB să devină campioană la finalul sezonului.
"Vor fi campioni dacă vor reuşi asta!"
"A venit acest duş rece pentru cei de la FCSB, dar în continuare au şanse mari de a câştiga campionatul pentru că au un lot bun, au arătat pe parcursul acestui campionat constanţă în jocuri şi au avut rezultate. Eu cred că a fost doar un accident acest meci cu Rapid.
Primele trei jocuri vor fi foarte importante pentru ei. Dacă vor câştiga cele trei jocuri, sunt campioni. Eu aşa cred. Vor fi campioni dacă vor reuşi să facă nouă puncte", a declarat Nicolae Dică, citat de OrangeSport.